# Troquilins

Els troquilins (Trochilinae) són una de les subfamílies que formen la família dels troquílids (Trochilidae).

## Morfologia

El dimorfisme sexual és important al si d'aquesta subfamília. Els mascles són prou més acolorits que les femelles. Distingir l'espècie a la qual pertany un mascle és fàcil gràcies a les netes diferències de coloració. Entre les femelles o l'altra subfamília de colibrís, els faetornitins, cal recórrer a la llargària i forma del bec o altres índex. La capacitat mimètica de les femelles és molt evident.

## Taxonomia

Antany els colibrís eren classificats en dues subfamílies, i dins els troquilins s’incloïen un gran nombre de les espècies que avui són ubicades a altres subfamílies. Un estudi de filogenètica molecular dels colibrís publicat el 2007 va mostrar que la família constava de nou clades principals. Quan Edward Dickinson i James Van Remsen, Jr. van actualitzar la Howard & Moore Complete Checklist of the Birds of the World per a la quarta edició el 2013, van dividir els nou clades en sis subfamílies i van proposar per a una d'elles el nom Troquilinae Avui aquesta subfamília és classificada en tres tribus, 51 gèneres i 164 espècies (dues extintes).
** Tribu Lampornithini, amb 7 gèneres i 17 espècies.
*** Gènere Sternoclyta amb una espècie: colibrí de pit violaci (Sternoclyta cyanopectus)
*** Gènere Hylonympha amb una espècie: colibrí de cua de tisora (Hylonympha macrocerca)
*** Gènere Eugenes amb dues espècies.
*** Gènere Panterpe amb una espècie: colibrí insigne (Panterpe insignis).
*** Gènere Heliomaster amb 4 espècies.
*** Gènere Lampornis amb 8 espècies.
*** Gènere Lamprolaima amb una espècie: colibrí de gorja granat (Lamprolaima rhami)
** Tribu Mellisugini, amb 16 gèneres i 36 espècies.
*** Gènere Calliphlox amb una espècie: colibrí ametista (Calliphlox amethystina)
*** Gènere Myrtis amb una espècie: colibrí de collar porpra (Myrtis fanny)
*** Gènere Rhodopis amb una espècie: colibrí d'Atacama (Rhodopis vesper)
*** Gènere Myrmia amb una espècie: colibrí cuacurt (Myrmia micrura)
*** Gènere Thaumastura amb una espècie: colibrí de Cora (Thaumastura cora)
*** Gènere Philodice amb dues espècies.
*** Gènere Eulidia amb una espècie: colibrí d'Arica (Eulidia yarrellii)
*** Gènere Microstilbon amb una espècie: colibrí de Burmeister (Microstilbon burmeisteri)
*** Gènere Chaetocercus amb 6 espècies.
*** Gènere Tilmatura amb una espècie: colibrí de Dupont (Tilmatura dupontii)
*** Gènere Doricha amb dues espècies.
*** Gènere Calothorax amb dues espècies.
*** Gènere Archilochus amb dues espècies.
*** Gènere Mellisuga amb dues espècies.
*** Gènere Nesophlox amb dues espècies.
*** Gènere Calypte amb dues espècies.
*** Gènere Selasphorus amb 9 espècies.
** Tribu Trochilini, amb 28 gèneres i 111 espècies (dues extintes)
*** Gènere Phaeoptila amb una espècie: colibrí fosc (Phaeoptila sordida)
*** Gènere Riccordia amb 5 espècies.
*** Gènere Cynanthus amb 6 espècies.
*** Gènere Chlorostilbon amb 10 espècies.
*** Gènere Basilinna amb dues espècies.
*** Gènere Pampa amb 3 espècies.
*** Gènere Abeillia, amb una espècie, colibrí d'Abeillé (Abeillia abeillei).
*** Gènere Klais amb una espècie: colibrí carablau (Klais guimeti)
*** Gènere Orthorhyncus, amb una espècie, colibrí crestat (Orthorhyncus cristatus).
*** Gènere Anthocephala amb dues espècies.
*** Gènere Stephanoxis amb dues espècies.
*** Gènere Campylopterus amb 10 espècies.
*** Gènere Chalybura amb dues espècies.
*** Gènere Thalurania amb 4 espècies.
*** Gènere Microchera amb tres espècies.
*** Gènere Goldmania amb dues espècies.
*** Gènere Eupherusa amb 5 espècies.
*** Gènere Phaeochroa amb una espècie: colibrí de Cuvier (Phaeochroa cuvierii)
*** Gènere Leucippus amb una espècie: colibrí cremós (Leucippus fallax)
*** Gènere Thaumasius amb dues espècies.
*** Gènere Taphrospilus amb una espècie: colibrí clapat (Taphrospilus hypostictus)
*** Gènere Eupetomena amb dues espècies.
*** Gènere Talaphorus amb una espècie: colibrí blanc-i-verd (Talaphorus chlorocercus)
*** Gènere Trochilus amb dues espècies.
*** Gènere Ramosomyia amb tres espècies.
*** Gènere Saucerottia amb 11 espècies.
*** Gènere Amazilia amb 5 espècies.
*** Gènere Amazilis amb una espècie: colibrí amazília costaner (Amazilis amazilia)
*** Gènere Uranomitra amb una espècie: colibrí amazília andí (Uranomitra franciae)
*** Gènere Chrysuronia amb 9 espècies.
*** Gènere Leucochloris amb una espècie: colibrí gorjablanc (Leucochloris albicollis)
*** Gènere Chionomesa amb dues espècies.
*** Gènere Hylocharis amb dues espècies.
*** Gènere Elliotomyia amb dues espècies.
*** Gènere Polyerata amb tres espècies.
*** Gènere Chlorestes amb 5 espècies.

## Referències

* ↑ McGuire, Jimmy A; Witt, Christopher C; Altshuler, , Douglas L; Remsen, J V «Phylogenetic Systematics and Biogeography of Hummingbirds: Bayesian and Maximum Likelihood Analyses of Partitioned Data and Selection of an Appropriate Partitioning Strategy» (en anglès). Systematic Biology, 56, 5, 10 2007, pàg. Pages 837–856. DOI: https://doi.org/10.1080/10635150701656360 [Consulta: 31 desembre 2024].
* ↑ Dickinson, Edward C; Remsen, James Van Jr. . The Howard & Moore Complete Checklist of the Birds of the World Vol. 1: Non-passerines (4th ed.)., 2013. ISBN 978-0-9568611-0-8.
* ↑ Gill, Frank; Donsker, David; Rasmussen, Pamela. «Hummingbirds» (en anglès). IOC World Bird List Version 14.1. [Consulta: 31 desembre 2024].